Нездарма, агучваючы па даручэнні старшыні райвыканкама М.М.Крэйдзіча віншаванні калектыву-юбіляру, намеснік старшыні М.П.Кудравец назваў работнікаў гарадскога Палаца культуры “людзьмі з гарачымі сэрцамі”. Мікалай Пятровіч зазначыў, што яны не толькі гонар Пружаншчыны, але і, наогул, гонар Брэстчыны і Беларусі: чатырнаццаць калектываў носяць званні “народны” і “ўзорны”. Разам з Граматай райвыканкама творчаму калектыву Палаца культуры ён уручыў і каштоўны падарунак. За высокі прафесіяналізм асобна раённай уладай быў адзначаны і народны аркестр народных інструментаў пад кіраўніцтвам Ірыны Антанюк.